"Ad yexzu Ṛebbi cciṭan , tura itt-id ẓriɣ! Ad tnekrem ayen walaɣ s wallen-iw, d aqcic d wis tmenya ! Ay a lxir-nnwen " . Imi teẓra ayen i ɣef mcawaren watmaten, tettεawad-d i wawal d aqcic wis tmenya , i wakken ad ruḥen ad nnejlin imeɣban. Susmen ur ten-id-yuli wawal. Yenna-asen umenzu-nni : "Dɣa ulayɣer akk nuɣal s axxam, ulayɣer iten-wala uqcic-a " . Nnejlan watmaten-nni, umnen tamɣart, ur ẓrin tidet yellan ur εlimen ara s twaɣit i asen-texdem ; tundi-asen tucerket teṭṭef-iten.